ai4bharat/Pralekha huggingface dataset:
தொழிலாளர் மற்றும் வேலைவாய்ப்பு அமைச்சகம்
கொவிட் பாதிப்புக்களின் அதிகரிப்பைக் கருத்தில் கொண்டு புலம்பெயர்ந்த தொழிலாளர்கள் தொடர்பான தயார் நிலையை அய்வு செய்ய மாநிலங்கள்/யூனியன் பிரதேசங்களுடனான கூட்டம்.
ஓமிக்ரான் திரிபால் நிலவும் பெருந்தொற்று சூழ்நிலையைக் கருத்தில் கொண்டு, மாநிலங்கள்/யூனியன் பிரதேசங்களுடனான ஒருங்கிணைப்பு கூட்டத்திற்கு தொழிலாளர் மற்றும் வேலைவாய்ப்பு அமைச்சகத்தின் செயலாளர் திரு, சுனில் பார்த்வால், 12.01.2022 அன்று காணொலி மூலம் தலைமை தாங்கினார்.
மாநிலங்கள்/ யூனியன் பிரதேசங்களின் கூடுதல் தலைமைச் செயலாளர்கள், முதன்மைச் செயலாளர்கள், மாநில தொழிலாளர் துறைகளின் செயலாளர்கள், அனைத்து மாநிலங்கள்/யூனியன் பிரதேசங்களின் தொழிலாளர் ஆணையர்கள், ரயில்வே அமைச்சகம், உணவு மற்றும் பொது விநியோகத் துறை அதிகாரிகள் இக்கூட்டத்தில் பங்கேற்றனர்.
கொவிட் பாதிப்புக்களின் எண்ணிக்கை அதிகரித்து வரும் சில மாநிலங்கள் / யூனியன் பிரதேசங்களில் சில இடங்களில் இரவு ஊரடங்கு மற்றும் வார இறுதி ஊரடங்குகளைத் தவிர, வணிக நடவடிக்கைகள், கடைகள் மற்றும் தொழில்துறை நடவடிக்கைகள் ஆகியவற்றில் எந்த கட்டுப்பாடுகளும் இல்லை என்று மாநில அரசுகள் தெரிவித்தன.
அரசுகள் விதித்துள்ள குறைவான கட்டுப்பாடுகள் காரணமாக, புலம்பெயர்ந்த தொழிலாளர்கள் அதிகளவில் வெளியேறுவது குறித்து இதுவரை எந்த தகவலும் இல்லை. புலம்பெயர்ந்த தொழிலாளர்கள் தங்கள் சொந்த மாநிலங்களுக்குச் செல்வது தொடர்பாக சில ஊடகங்களில் வெளியான செய்திகள் உண்மைக்குப் புறம்பானவை எனக் கண்டறியப்பட்டது,
மேலும் பழைய புகைப்படங்களை அடிப்படையாகக் கொண்டு அத்தகைய செய்திகள் வெளியிடப்பட்டதும் கவனிக்கப்பட்டது. மத்திய மற்றும் மாநில அரசுகள் நிலைமையை உன்னிப்பாகக் கண்காணித்து வருகின்றன, மேலும் சூழ்நிலையின் தேவைக்கேற்ப நிலைமையைச் சமாளிக்க தயாராகவும் உள்ளன.
தேவை ஏற்பட்டால், தொழிலாளர்களுக்கு உலர் உணவு பொருட்களை விநியோகிக்க சில மாநில அரசுகள் ஏற்கனவே திட்டங்களை வகுத்துள்ளன. கட்டிடம் மற்றும் பிற கட்டுமானத் தொழிலாளர்களுக்கு செஸ் நிதி மற்றும் மாநிலங்களில் உள்ள சமூகப் பாதுகாப்பு நிதி ஆகியவற்றிலிருந்து நிதி உதவி வழங்கவும் ஏற்பாடுகள் செய்யப்பட்டுள்ளன.
குறிப்பாக மும்பை, தில்லி, சென்னை, கொல்கத்தா, பெங்களூர் மற்றும் செகந்திராபாத் போன்ற முக்கிய ரயில் நிலையங்களில் நிலைமையை ரயில்வே மிகவும் உன்னிப்பாக கண்காணித்து வருகிறது. தேவை ஏற்பட்டால் சிறப்பு ரயில்களை இயக்க உள்ளது. உள்ளூர் ரயில்வே அதிகாரிகளுடன் நெருங்கிய தொடர்பை வைத்துக்கொள்ள அனைத்து மாநிலங்கள்/யூனியன் பிரதேசங்கள் அறிவுறுத்தப்பட்டுள்ளன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1789690
புவி அறிவியல் அமைச்சகம்
வானிலை முன்னறிவிப்புக்கான துல்லியமாகக் கணிக்கும் முறையை புவியறிவியல் அமைச்சகம் அமைத்தது
வானிலை முன்னறிவிப்பை துல்லியமாக கணிக்கும் இரண்டு சாதனங்களை  மத்திய புவியறிவியல் அமைச்சகம் அமைத்துள்ளது. நவீன தொழில்நுட்பத்துடன் கூடிய இந்தக் கணிப்புச் சாதனங்கள், வானிலைப் பற்றி பல முன்னறிவிப்புகளை வெளியிடக்கூடியவையாகும்.
இந்த இரண்டு கணிப்புச் சாதனங்கள் மூலம் வெளியிடப்படும் முன்னறிவிப்புகளை ,
 ஆகியவற்றில் காணலாம்.
இந்த சாதனங்களை மேலும் பயனுள்ள வகையில் பயன்படுத்துவது குறித்து இந்திய வானிலை ஆய்வுத்துறை பரிசீலித்து வருகிறது.
மேலும் கூடுதல் விவரங்களுக்கு www.pib.nic.in என்ற வலைதளத்தைப் பார்க்கலாம்.
-----
(Visitor Counter : 108
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
இ-நிர்வாகம் 2021 குறித்த 24-வது தேசிய கருத்தரங்கு ஐதராபாதில் வெற்றிகரமாக நிறைவடைந்தது
தெலங்கானாவின் ஐதராபாதில் ஜனவரி 7, 8 தேதிகளில் நடைபெற்ற இ-நிர்வாகம் 2021 குறித்த 24-வது தேசிய கருத்தரங்கு இன்று நிறைவடைந்தது. “இந்தியாவின் தொழில்நுட்ப தசாப்தம்: பெருந்தொற்றுக்கு பிந்தைய உலகில் டிஜிட்டல் நிர்வாகம்” என்பது இந்தக் கருத்தரங்கின் மையப் பொருளாகும். இரண்டு நாள் நடைபெற்ற அமர்வுகளில் ஆழ்ந்த விவாதத்திற்குப் பின் இ-நிர்வாகம் குறித்த ‘ஐதராபாத் பிரகடனம்’ ஏற்கப்பட்டது.
நேர்முகமாகவும், இணையவழியிலும் சுமார் 2,000 பிரதிநிதிகள் இந்தக் கருத்தரங்கில் கலந்து கொண்டனர். 50-க்கும் அதிகமானோர் தங்களின் ஆய்வுக் கட்டுரைகளை சமர்ப்பித்தனர். இந்தக் கருத்தரங்கின் அமர்வுகள் அனைத்தும் ‘குறைந்தபட்ச அரசு, அதிகபட்ச நிர்வாகம்’ என்ற பிரதமர் திரு நரேந்திர மோடியின் தொலைநோக்குப் பார்வையை செயல்படுத்துவதாகவும் குடிமக்கள் பயனடைய இ-நிர்வாக கருவிகளை பகிர்ந்து கொள்ளும் அனுபவத்தைக் கற்றறிவதாகவும் இருந்தன.
டிஜிட்டல் தளங்கள் மூலம் குடிமக்களையும், அரசையும் நெருக்கமாகக் கொண்டுவருவது, பெருந்தொற்று போன்ற பிரச்சனைகளை எதிர்கொள்ள தொழில்நுட்ப தீர்வுகளுக்கு வலுவான அடிப்படைக் கட்டமைப்பை உறுதி செய்வது, குறிப்பிடத்தக்க சேவைகள் மூலம், மத்திய அமைச்சகங்களுக்கு இடையேயும், மாநிலங்கள் மற்றும் யூனியன் பிரதேசங்களுக்கு இடையேயும் ஆரோக்கியமான போட்டியின் வழியாக நல்ல நிர்வாகத்தை உயர்நிலைக்கு மேம்படுத்துவது, தடையில்லாத மக்கள் குறைதீர்ப்புக்கு சிபிகிராம்ஸ் வுடன் அனைத்து மாநில / மாவட்ட இணைப்பக்கங்களை ஒருங்கிணைப்பது உள்ளிட்ட பணிகளில் மத்திய, மாநில அரசுகள் ஒத்துழைத்து செயல்பட இந்த கருத்தரங்கில் தீர்மானிக்கப்பட்டது.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1788564
பழங்குடியினர் நலத்துறை அமைச்சகம்
மத்தியப் பிரதேச பழங்குடியினரின் பாரம்பரியம் மற்றும் கைவினைப்பொருட்கள் பிரபலப்படுத்தும். முதல் காணொலி ஆதி மகோத்சவ விழா : மத்திய அமைச்சர் அர்ஜூன் முண்டா தொடக்கம்
மத்தியப் பிரதேச பழங்குடியினரின் பாரம்பரியம் மற்றும் கைவினைப்பொருட்கள் பிரபலப்படுத்தும் முதல் காணொலி ஆதி மகோத்சவ விழாவை மத்திய அமைச்சர் அர்ஜூன் முண்டா இன்று தொடக்கி வைத்தார்.
மத்தியப் பிரதேசத்தின் முதல் மெய்நிகர் ஆதி மகோத்சவ விழா, market.tribesindia.com என்ற இணையதளத்தில் டிசம்பர் 1ம் தேதி முதல் 10ம் தேதி வரை நடக்கிறது. இதை மத்திய பழங்குடியினர் விவகாரத்துறை அமைச்சர் திரு அர்ஜூன் முண்டா காணொலி காட்சி மூலம் தொடங்கி வைத்தார். இதில் 3,500-க்கும் மேற்பட்ட பழங்குடியின கலைஞர்கள் தங்கள் தயாரிப்புகளை காட்சிக்கு வைத்துள்ளனர்.
இந்நிகழ்ச்சியில் அவர் பேசியதாவது:
ஆதி மகோத்சவம் தேசிய பழங்குடியினர் விழா. மத்திய அரசின் பழங்குடியினர் விவகாரத்துறை அமைச்சகமும், இந்திய பழங்குடியினர் கூட்டுறவு சந்தைப்படுத்துதல் மேம்பாட்டு கூட்டமைப்பின் கூட்டு முயற்சியில் இந்த விழா நடத்தப்படுகிறது. பழங்குடியினர் தயாரிப்புகளை சந்தைப்படுத்தி, அவர்களின் சமூக பொருளாதாரத்தை மேம்படுத்துவதே டிரைஃபெட் அமைப்பின் நோக்கம். நாட்டின் பழங்குடியினர் மேம்பாட்டில் இந்த அமைப்பு சிறப்பாக செயல்படுகிறது.
இவ்வாறு அவர் பேசினார்.
-----
(Visitor Counter : 155
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
சவுராஷ்டிரா மல்தாரி சம்மேளனத்தில் மத்திய மீன்வளம், கால்நடை பராமரிப்பு மற்றும் பால்வளத்துறை அமைச்சர் திரு பர்ஷோத்தம் ரூபாலா உரை
குஜராத்தின் ராஜ்கோட் மாவட்டத்தில் உள்ள உப்லேட்டாவில் சஹ்ஜீவன் ஏற்பாடு செய்திருந்த சௌராஷ்டிரா மல்தாரி சம்மேளனத்தில் மத்திய மீன்வளம், கால்நடை பராமரிப்பு மற்றும் பால்வளத்துறை அமைச்சர் திரு பர்ஷோத்தம் ரூபாலா இன்று உரையாற்றினார். அழிந்து வரும் கால்நடைகளின், குறிப்பாக ஹலாரி இனக் கழுதைகளைப் பாதுகாப்பது குறித்து சம்மேளனம் ஆலோசித்தது.
கூட்டு முயற்சிகளுக்காக பங்குதாரர்களை ஒன்றிணைத்து ஆலோசனைக் குழுவை அமைப்பது; இனப்பெருக்கம் மற்றும் சுகாதாரப் பாதுகாப்புக்காக அர்ப்பணிக்கப்பட்ட உள்கட்டமைப்புடன் கூடிய திட்டங்கள் மற்றும் திட்டங்களை உருவாக்குவதற்கான தேவை; பால் பொருளாதாரத்தில் கவனம் செலுத்துவதன் மூலம் வாழ்வாதாரத்தை மேம்படுத்துதல் குறித்தும் சம்மேளனத்தில் ஆலோசிக்கப்பட்டது.
மத்திய மீன்வளம், கால்நடை பராமரிப்பு மற்றும் பால்வளத்துறை அமைச்சக அதிகாரிகள், மாநில கால்நடை பராமரிப்பு துறை அதிகாரிகள், விஞ்ஞானிகள் மற்றும் சமுக அமைப்புகளின் பிரதிநிதிகள் உள்ளிட்ட பலர் இதில் கலந்து கொண்டனர்.
சஹ்ஜீவன் தொகுத்த ‘இந்தியாவின் மேய்ச்சல் இனங்கள்’ என்ற புத்தகத்தை திரு பர்ஷோத்தம் ரூபாலா வெளியிட்டார். மல்தாரிகளுடன் கலந்துரையாடிய மத்திய அமைச்சர், கால்நடைத் துறையின் முன்னேற்றத்தை உறுதிசெய்ய தேவையான அனைத்து நடவடிக்கைகளையும் உள்ளடக்கியதாக தேசிய கால்நடை இயக்கம் வடிவமைக்கப்பட்டுள்ளது என்றார்.
ஹலாரி இனக் கழுதைகளைப் பாதுகாப்பதற்கான செயல்திட்டத்தை உருவாக்குவது அவசியம் என்று திரு ரூபாலா மேலும் கூறினார். மத்திய மீன்வளம், கால்நடைப் பராமரிப்பு மற்றும் பால்வளத்துறை அமைச்சக உதவி ஆணையர் டாக்டர் டெபோலின மித்ரா உள்ளிட்டோர் நிகழ்ச்சியில் உரையாற்றினர்.
சௌராஷ்டிராவின் ஜாம்நகர் மற்றும் குஜராத் மாநிலத்தின் துவாரகா மாவட்டத்தின் அரை வறண்ட நிலப்பரப்பில் உள்ள முக்கியமான கால்நடைகளில் ஹலாரி கழுதை இனம் ஒன்றாகும். இதன் எண்ணிக்கை குறைந்து வருவதால் ஹலாரி இனைத்தை காப்பதற்கான நடவடிக்கைகள் எடுக்கபப்ட்டு வருகின்றன.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1805377
ஆயுஷ்
பாரம்பரிய மருத்துவ முறைகளுக்கான ஆராய்ச்சி மற்றும் மேம்பாடு
மருந்துத்துறையில் நாட்டுடன் நாடு ஒத்துழைப்புக்காக நேபாளம், பங்களாதேஷ் ஹங்கேரி உள்பட 24 நாடுகளுடனும், உலக சுகாதார நிறுவனத்துடனும் மத்திய அரசு புரிந்துணர்வு ஒப்பந்தங்களில் கையெழுத்திட்டுள்ளது.
இதே போல் பாரம்பரிய மருந்துகள் துறையில் ஆராய்ச்சி மற்றும் மேம்பாட்டில் ஒத்துழைப்புக்காக அமெரிக்கா, ஜெர்மனி, பிரிட்டன் உள்ளிட்ட நாடுகளைச் சேர்ந்த கல்வி நிறுவனங்கள், பல்கலைக்கழகங்கள் மற்றும் அமைப்புகளுடன் 37 புரிந்துணர்வு ஒப்பந்தங்கள் செய்யப்பட்டுள்ளன.
ரஷ்யா, அர்ஜென்டினா, ஆஸ்திரேலியா, மெக்சிகோ உள்ளிட்ட நாடுகளில் கல்வி நிறுவனங்கள், பல்கலைக்கழகங்களில் ஆயுஷ் கல்வி சார்ந்த இருக்கைகள் அளிக்க 15 புரிந்துணர்வு ஒப்பந்தங்கள் கையெழுத்திடப்பட்டுள்ளன.
இந்திய தாவரவியல் ஆய்வு மதிப்பீட்டின்படி, மகாராஷ்டிரா மாநிலம் உட்பட நாட்டில் 8 ஆயிரத்திற்கும் அதிகமான மருந்து செடி வகைகள் உள்ளன.
மக்களவையில் இன்று எழுத்து மூலம் அளித்த பதிலில் ஆயுஷ் அமைச்சர் திரு சர்பானந்த சோனாவால் இந்த தகவலை தெரிவித்தார்.
மேலும் விவரங்களுக்கு இதன் ஆங்கிலச் செய்திக் குறிப்பை காணவும் https://pib.gov.in/PressReleasePage.aspx?PRID=1843837
மின்னணு மற்றும் தகவல் தொழில்நுட்பம்
அறிமுகம் செய்யப்பட்ட ஒரே மாதத்தில் என்ஐசி இணையதளத்தில் 495 லட்சத்துக்கும் மேற்பட்ட இன்வாய்ஸ்கள் உருவாக்கம், 641 லட்சம் இ-வே ரசீதுகளும் உருவாக்கம்
சரக்கு மற்றும் சேவை வரி  செலுத்துவோர், இ-இன்வாய்ஸை  தேசிய தகவல் மைய  இணையதளத்தில் உருவாக்கும் வசதி அறிமுகம் செய்யப்பட்ட ஒரு மாதத்தில், 495 லட்சம் இ-இன்வாய்ஸ்கள் உருவாக்கப்பட்டுள்ளன. இதேபோல் கடந்த அக்டோபர் மாதத்தில் 641 லட்சம் இ-வே பில்  உருவாக்கப்பட்டுள்ளன.
ஜிஎஸ்டி முறையின் கீழ், சரக்குகளை ஒரு இடத்தில் இருந்து மற்றொரு இடத்துக்கு கொண்டு செல்ல இ-வே ரசீதுகள் பயன்படுத்தப்படுகின்றன. இதேபோல் இ-இன்வாய்ஸ் முறையையும் அமல்படுத்த 35-வது ஜிஎஸ்டி கூட்டத்தில் முடிவு செய்யப்பட்டது.
இன்வாய்ஸ் பதிவு இணையதளத்தில்  பதிவாகும் தகவல்கள், ஜிஎஸ்டி பொது இணையதளத்தில் பகிர்ந்து கொள்ளப்படும். இதன் மூலம் ஜிஎஸ்டி வரி செலுத்துவோருக்கு ஜிஎஸ்டிஆர்1 தாக்கல் எளிதாக இருக்கும். இந்த இ-வே மற்றும் இ-இன்வாய்ஸ்களை என்ஐசி இணையதளத்தில் உருவாக்கும் வசதி கடந்த அக்டோபர் மாதம் அறிமுகம் செய்யப்பட்டது.
இது குறித்து என்ஐசி கூறுகையில், ‘‘அறிமுகம் செய்யப்பட்ட ஒரு மாதத்தில் என்ஐசி இணையதளத்தில், வரி செலுத்துவோர் 27,400 பேர், 495 லட்சம் இ-இன்வாய்ஸ்களை உருவாக்கியுள்ளனர் ’’ என தெரிவித்துள்ளது. கடந்த அக்டோபர் 1-ஆம் தேதி அறிமுகம் செய்யப்பட்ட இந்த இ-இன்வாய்ஸ் முறை, ஜிஎஸ்டி வரிமுறையில் மிகப் பெரிய மாற்றத்தை ஏற்படுத்தியுள்ளது. இதன் மூலம் இந்த நிதியாண்டில் ரூ.500 கோடிக்கு மேல் வருவாய் ஈட்டப்படும்.
எளிதாக தொழில் செய்யும் சூழலை அதிகரிப்பதில், இது மற்றொரு மைல்கல் ஆக இருக்கும். இந்த வசதி தொடங்கப்பட்ட கடந்த அக்டோபர் 1-ஆம் தேதி அன்று 8.4 லட்சம் இ-இன்வாய்ஸ்கள் உருவாக்கப்பட்டன. இது படிப்படியாக உயர்ந்து, கடந்த அக்டோபர் 31-ஆம் தேதி ஒரே நாளில் மட்டும் 35 லட்சம் இ-இன்வாய்ஸ்கள் உருவாக்கப்பட்டன. அதோடு கடந்த அக்டோபர் மாதத்தில் 641 இ-வே ரசீதுகளும் உருவாக்கப்பட்டன.
என்ஐசி இணையதளத்தில் இன்வாய்ஸ் பதிவு எண்கள் உருவாக்கும் முறை, தடையின்றி சுலபமாக இருப்பதாக, ஜிஎஸ்டி வரி செலுத்துவோரும் கருத்து தெரிவித்துள்ளனர்.
மேலும் விவரங்களுக்கு ஆங்கில செய்திக்குறிப்பை காணவும்: https://pib.gov.in/PressReleasePage.aspx?PRID=1669430
-----
(Visitor Counter : 155
உள்துறை அமைச்சகம்
அசாம், ஹிமாசலப் பிரதேசம், சிக்கிம், ராஜஸ்தான் மாநிலங்களுக்கும் யூனியன் பிரதேசமான லட்சத்தீவுக்கும் மத்திய அரசின் ரூ.1,161.17 கோடி உதவித்தொகைக்கு உள்துறை அமைச்சர் தலைமையிலான உயர்நிலைக்குழு ஒப்புதல் அளித்தது
 அசாம்,  இமாச்சலப் பிரதேசம்,  சிக்கிம்,  லட்சத்தீவு,  ராஜஸ்தான் ஆகிய மாநிலங்கள்/யூனியன் பிரதேசங்களுக்கு மத்திய உள்துறை அமைச்சர் திரு. ராஜ்நாத் சிங் தலைமையிலான உயர்நிலைக்குழு மத்திய அரசின் உதவித் தொகையாக ரூ.1,161.17 கோடி வழங்க ஒப்புதல் அளித்துள்ளது.
(Visitor Counter : 82
உள்துறை அமைச்சகம்
கோயம்புத்தூர் சம்பவம் பற்றி தேசிய பேரிடர் மேலாண்மை ஆணையம் வெளியிட்ட அறிக்கை
கோவை கலைமகள் கலை அறிவியல் கல்லூரி மாணவி குமாரி என். லோகேஸ்வரி, ஆறுமுகம் என்ற நபர் நடத்திய பேரிடர் தயார் நிலை பயிற்சியின் போது உயிரிழந்தார் என்ற செய்தி பல்வேறு ஊடக அறிக்கைகள் மூலம் தேசிய பேரிடர் மேலாண்மை ஆணையத்தின் கவனத்திற்கு வந்தது.
இத்தகைய சம்பவம் நடந்திருப்பது மிகவும் துரதிருஷ்டவசமானது. இதில் நாம் ஒரு இளம்பெண்ணை இழந்துள்ளோம். தேசிய பேரிடர் மேலாண்மை ஆணையம் இந்த மாணவியை இழந்த குடும்பத்தினருக்கு நெஞ்சார்ந்த இரங்கலைத் தெரிவித்துக் கொள்கிறது. எனினும் இந்த பயிற்சியில் தேசிய பேரிடர் மேலாண்மை ஆணையம் எவ்வகையிலும் சம்பந்தப்படவில்லை. இந்த பயிற்சியாளர் இத்தகைய பயிற்சியை நடத்துவதற்கு தேசிய பேரிடர் மேலாண்மை ஆணையம் அனுமதி ஏதும் வழங்கவில்லை. இத்தகைய பயிற்சிகளை தேசிய பேரிடர் மேலாண்மை ஆணையம் ஏற்றுக் கொள்ளவில்லை, இவற்றுக்கு ஒப்புதல் ஏதும் அளிக்கவில்லை. போதுமான தயார் நிலையும், பாதுகாப்பு நடவடிக்கையும் இல்லாத இத்தகைய எந்தவொரு பயிற்சியையும் ஆணையம் ஆதரிக்கவில்லை.
(Visitor Counter : 93
எரிசக்தி அமைச்சகம்
மின்சார  விதிகள் 2021: மின்துறை அமைச்சகம் அறிவிப்பு
மின்சார  விதிகள் 2021-ஐ மின்துறை அமைச்சகம் அறிவித்துள்ளது. நாடு முழுவதும் மின்சார பரிமாற்ற நெட்வொர்க்கை எளிதாக அணுகுவதற்கும், பரிமாற்ற அமைப்பு திட்டத்தை மாற்றியமைக்கவும் இது வழிவகுக்கிறது.
புதுப்பிக்கத்தக்க எரிசக்தியில் அதிக கவனம் செலுத்துதல் மற்றும் சந்தைப் முறையின் வளர்ச்சி போன்ற பல துறை முன்னேற்றங்கள் போன்றவை நீண்ட கால அணுகல் அடிப்படையிலான தற்போதைய பரிமாற்ற திட்டமிடல் கட்டமைப்பை மறுபரிசீலனை செய்ய வேண்டியதை அவசியமாக்குகிறது.
மாநிலங்களுக்கு இடையேயான மின்சார பரிமாற்ற அமைப்பில், பொது நெட்வொர்க் அணுகல் என்று அழைக்கப்படும், பரிமாற்ற அணுகல் முறையை இந்த விதிகள் ஆதரிக்கின்றன. இது மாநிலங்கள் மற்றும் மின் உற்பத்தி நிலையங்கள் அகியவற்றின் தேவைக்கேற்ப மின் பரிமாற்ற திறனைப் பெறுவதற்கும், வைத்திருப்பதற்கும் மற்றும் மாற்றுவதற்கும் நெகிழ்வுத்தன்மையை வழங்குகிறது. எனவே, இந்த விதிகள் பரிமாற்றத் திட்டமிடல் செயல்பாட்டில் விவேகம், பொறுப்பு, நேர்மை மற்றும் அதன் செலவுகளைக் கொண்டுவரும்.
தற்போதைய பரிமாற்ற அணுகல் முறையிலிருந்து ஒரு பெரிய மாற்றமாக, மின் நிலையங்கள் அவற்றின் இலக்கு பயனாளிகளைக் குறிப்பிட வேண்டியதில்லை. இந்த விதிகள் மாநில மின் விநியோகம் மற்றும் பரிமாற்ற நிறுவனங்களுக்கு அவற்றின் பரிமாற்றத் தேவைகளைத் தீர்மானிப்பதற்கும் அவற்றை உருவாக்குவதற்கும் அதிகாரம் அளிக்கும். மேலும், மாநிலங்கள் குறுகிய கால மற்றும் நடுத்தர கால ஒப்பந்தங்களிலிருந்து மின்சாரத்தை வாங்க முடியும். அவற்றின் மின் கொள்முதல் செலவை உகந்ததாக மாற்ற முடியும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1760545
(
அறிவியல் மற்றும் தொழில்நுட்பத்துறை
பிரம்மபுத்திரா ஆற்றுப் பள்ளத்தாக்குப் பகுதி மீது இருக்கும் குறைந்த அளவு ஓசோன் மக்களின் ஆரோக்கியத்துக்கு நன்மை பயக்கும்
இந்தியாவின் வடகிழக்கு மூலையில் இருக்கும் பிரம்மபுத்திரா ஆற்றுப் பள்ளத்தாக்குப் பகுதியில் உள்ள ஓசோனின் அளவு நாட்டின் இதர நகர்ப்புறங்களை விட குறைவு என்று ஆராய்ச்சியாளர்கள் கண்டறிந்துள்ளனர்.
இது மக்களின் உடல் நலனுக்கு நன்மை பயக்கும் என்று எதிர்பார்க்கப்படுகிறது.
இந்திய அரசின் அறிவியல் மற்றும் தொழில்நுட்பத் துறையின் கீழ் இயங்கும் தன்னாட்சி பெற்ற ஆராய்ச்சி அமைப்பான ஆரியபட்டா அவதானிப்பு அறிவியல் ஆய்வு நிறுவனத்தின் விஞ்ஞானிகள் இதனைக் கண்டறிந்துள்ளனர்.
அவர்களின் இந்த ஆய்வு வளி மண்டல மாசு ஆய்வு  எனும் சஞ்சிகையில் வெளியாகியுள்ளது.
ஆரியபட்டா அவதானிப்பு அறிவியல் ஆய்வு நிறுவன விஞ்ஞானி டாக்டர் உமேஷ் சந்திர தும்காவின் தலைமையில் இந்த ஆய்வு நடைபெற்றது.
மேலும் விவரங்களுக்கு, இந்தச் செய்திக் குறிப்பை ஆங்கிலத்தில் இங்கே படிக்கவும்
(https://pib.gov.in/PressReleasePage.aspx?PRID=1651641
தகவல் மற்றும் ஒலிபரப்பு அமைச்சகம்
அகில இந்திய வானொலியை விரும்பி கேட்கும் நாடுகளின் பட்டியலில் இங்கிலாந்தை ஃபிஜி பின்னுக்கு தள்ளியுள்ளது, முதல் 10 இடங்களில் தமிழ் சேவை மீண்டும் இடம் பிடித்துள்ளது
நியூஸ் ஆன் ஏர் செயலியில் ஒலிபரப்பாகும் அகில இந்திய வானொலி நேரலைகளை அதிகமாக கேட்கும் நாடுகளின்  சமீபத்திய பட்டியலில், இங்கிலாந்தை பின்னுக்கு தள்ளி ஃபிஜி மூன்றாவது இடத்தை பிடித்துள்ளது. அமெரிக்காவும், ஆஸ்திரேலியாவும் முதல் இரண்டு இடங்களில் உள்ளன.
அகில இந்திய வானொலி நிலையங்களை பொருத்தவரை, முதல் 10 இடங்களில் தமிழ் சேவை மீண்டும் இடம் பிடித்துள்ளது. அகில இந்திய வானொலி கொச்சி எஃப் எம் முதல் 10 இடங்களின் பட்டியலில் இடம் பிடித்துள்ளது. அகில இந்திய வானொலி கொடைக்கானல் ஆறாவது இடத்தில் இருந்து ஒன்பதாவது இடத்திற்கு சென்றுள்ளது.
அகில இந்திய வானொலி செய்திகள் 247 சர்வதேச பட்டியலில் ஆறாவது இடத்திற்கு முன்னேறி உள்ள நிலையில், முதல் பத்து இடங்களில் உள்ள நாடுகளில் விவித் பாரதி தொடர்ந்து முன்னணியில் உள்ளது.
பிரச்சார் பாரதியின் அதிகாரப்பூர்வ செயலியான நியூஸ் ஆன் ஏர், இருநூற்று நாற்பதுக்கும் அதிகமான வானொலி சேவைகளை நேரலையில் ஒலிபரப்புகிறது. உலகெங்கிலும் உள்ள 85 நாடுகளில் இருக்கும் 8,000 நகரங்களிலிருந்து நேயர்கள் நிகழ்ச்சிகளைக் கேட்கிறார்கள்.
சமீபத்திய தரவரிசை பட்டியல் 2021 ஜூலை 16 முதல் ஜூலை 30 வரையிலான இருவாரங்களுக்கு உரியதாகும். இந்தியா இதில் சேர்க்கப்படவில்லை.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1743148
பிரதமர் அலுவலகம்
சர்தார் பட்டேல் நினைவு நாளில் அவரை நினைவுகூர்ந்த பிரதமர்
சர்தார் பட்டேலின் நினைவு நாளையொட்டி அவருக்கு பிரதமர் திரு.நரேந்திர மோடி மரியாதை செலுத்தியுள்ளார்.
பிரதமர் வெளியிட்டுள்ள டுவிட்டர் பதிவில்;
“சர்தார் பட்டேலின் நினைவு நாளில் அவரை நினைவுகூர்வோம். அவரது வரலாற்றுச் சிறப்புமிக்க சேவைகள், அவரது நிர்வாகத் திறன் மற்றும் தேசத்தை ஒன்றிணைக்க மேற்கொண்ட அயராத முயற்சிகளுக்காக இந்தியா அவருக்கு எப்போதும் கடமைப்பட்டுள்ளது” என்று தெரிவித்துள்ளார்.
பாதுகாப்பு அமைச்சகம்
பாதுகாப்பு படைகளின் கொடி நாள் 2020 - மக்கள் தானாக முன்வந்து நிதி அளிக்க அமைச்சர் ராஜ்நாத் சிங் வேண்டுகோள்
பாதுகாப்பு படைகளின் கொடி நாள் 2020-ஐ முன்னிட்டு மக்கள் தாமாக முன்வந்து நிதி அளிக்க வேண்டும் என பாதுகாப்புத்துறை அமைச்சர் ராஜ்நாத் சிங் வேண்டுகோள் விடுத்துள்ளார்.
பாதுகாப்பு படைகளின் கொடி நாள், நாடு முழுவதும், டிசம்பர் 7ம் தேதி கடைபிடிக்கப்படுகிறது. 1949ம் ஆண்டு முதல் இந்த நாள் உயிர் தியாகம் செய்த வீரர்களுக்கும், நாட்டின் கவுரவத்தை காக்க பாதுகாப்பு பணியில் ஈடுபட்டுள்ள ராணுவத்தினருக்கும் மரியாதை செலுத்தும் நாளாக கடைபிடிக்கப்படுகிறது.
பாதுகாப்பு படைகளின் கொடி அணிதல் நிகழ்ச்சியை இன்று தொடங்கி வைத்த அமைச்சர் ராஜ்நாத் சிங் பேசியதாவது:
பாதுகாப்பு படைகளின் கொடி நாள் நிதிக்கு, நாட்டு மக்கள் தானாக முன்வந்து நிதியளிக்க வேண்டும். நாட்டின் இறையாண்மையை பாதுகாக்க, நமது படைகள் எப்போதும் தீரத்துடன் போராடி வருகின்றன. இந்த பணியில் சில நேரங்களில், அவர்கள் தங்கள் குடும்பத்தை தவிக்க விட்டு உயிரிழக்க நேரிடுகிறது அல்லது படு காயம் அடைய நேரிடுகிறது. ஆகையால், நமது முன்னாள் ராணுவ வீரர்கள், உயிர் தியாகம் செய்த வீரர்களின் குடும்பத்தினர், படுகாயம் அடைந்த வீரர்களின் மறுவாழ்வு மற்றும் நலன் ஆகியவை அனைத்து மக்களின் பொறுப்பு. அந்த பொறுப்பை நிறைவேற்ற, கொடி நாள், ஒரு வாய்ப்பு வழங்குகிறது. பாதுாப்பு படைகளின் கொடி நாள் நிதிக்கு மக்கள் தானாக முன்வந்து நிதி அளிக்க வேண்டும்.
கடந்த ஆண்டு கொடி நாள் நிதிக்கு மக்கள் தானாக முன்வந்து ரூ.47 கோடிக்கும் மேல் வழங்கினர். அதேபோல் இந்த ஆண்டும், மக்கள் தானாக முன்வந்து கொடி நாள் நிதி வழங்குவர்.
இவ்வாறு அவர் கூறினார்.
பாதுகாப்பு படைகளின் கொடி நாள் நிதி, பணியின் போது உயிர் நீத்த வீரர்களின் குடும்பத்தினர் மற்றும் படுகாயம் அடைந்த வீரர்கள், வயதான வீரர்கள், ஓய்வூதியம் அற்ற வீரர்கள், விதவைகள் மற்றும் ஆதரவற்ற குழந்தைகளின் மறுவாழ்வு மற்றும் நலனுக்கு பயன்படுத்தப்படுகிறது. அவர்களுக்கு வறுமை உதவி, கல்வி உதவி, விதவை/மகள் திருமண உதவி, மாற்றுத்திறன் குழந்தைகளுக்கான உதவி, மருத்துவ உதவி, வீடு பழுதுபார்க்கும் உதவி, ஈமச்சடங்கு உதவி போன்ற பல திட்டங்களின் கீழ் உதவிகள் வழங்கப்படுகின்றன.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://www.pib.gov.in/PressReleasePage.aspx?PRID=1677709
பஞ்சாயத்து ராஜ் அமைச்சகம்
‘வறுமை இல்லாத மற்றும் மேம்படுத்தப்பட்ட வாழ்வாதார கிராம பஞ்சாயத்துகள்’ என்ற கருப்பொருள் 1-ன் அணுகுமுறைகளை ஏற்றுக்கொள்வதன் மூலம் கிராம பஞ்சாயத்துகளில் நிலையான வளர்ச்சி இலக்குகளை உள்ளூர்மயமாக்குவது குறித்த மூன்று நாள் தேசிய பயிலரங்கம் நாளை கொச்சியில் தொடங்குகிறது
வறுமை இல்லாத மற்றும் மேம்பட்ட வாழ்வாதார கிராம பஞ்சாயத்துகள் என்ற கருப்பொருள் 1-ன் அணுகுமுறைகளை ஏற்றுக்கொள்வதன் மூலம் கிராம பஞ்சாயத்துகளில் நிலையான வளர்ச்சி இலக்குகளை உள்ளூர்மயமாக்குவது குறித்த மூன்று நாள்  தேசியப் பயிலரங்கிற்கு கேரளாவின் கொச்சியில் உள்ள சிஐஏஎல் மாநாட்டு மையத்தில் ஏற்பாடு செய்யப்பட்டுள்ளது. கேரள அரசின் உள்ளாட்சித் துறை, கேரள மாநிலம் திருச்சூரில் உள்ள உள்ளூர் நிர்வாகக் கழகம் ஆகியவற்றின் நெருங்கிய ஒத்துழைப்புடன் மத்திய அரசின் பஞ்சாயத்து ராஜ் அமைச்சகம், இந்தப் பயிலரங்கிற்கு ஏற்பாடு செய்துள்ளது.
நன்கு கட்டமைக்கப்பட்ட இந்தப் பயிலரங்கம்  விளிம்புநிலையாக்கம், அனைவரையும் உள்ளடக்குதல், அடிப்படை சேவைகள், சமூகப் பாதுகாப்பு இணைப்புகள் மற்றும் பாதுகாப்பு அமைப்புகளை எளிதில் அணுகுவதாக்குதல், பஞ்சாயத்துகள் மூலம், தேசிய சமூக உதவித் திட்டம், மகாத்மா காந்தி தேசிய ஊரக வேலை உறுதித் திட்டம், தேசிய ஊரக வாழ்வாதார இயக்கம் ஆகியவற்றின் தேசிய அளவிலான முக்கியத்துவம் பற்றிய விழிப்புணர்வை ஏற்படுத்துவது  வாழ்வாதாரங்கள் - வருமான சமத்துவமின்மை மற்றும் வறுமையை சரி செய்வதில் பஞ்சாயத்துகளின் பங்கு, தீவிர வறுமையை ஒழித்தல் மற்றும் ஏழைகள்,பாதிக்கப்படக்கூடிய மற்றும் விளிம்புநிலை பிரிவினருக்கான வேலை வாய்ப்புகளை மேம்படுத்துதல்  பேரழிவுகள் மற்றும் தீவிர காலநிலை நிகழ்வுகளால் ஏற்படும் திடீர் அதிர்வுகளுக்கு எதிராக பாதிக்கப்படக்கூடிய சமூகங்களில் உறுதி என்பதில் விழிப்புணர்வை ஏற்படுத்துவது என்பதை நோக்கமாகக் கொண்டுள்ளது.
பஞ்சாயத்து ராஜ் அமைச்சகத்தின் செயலாளர் திரு சுனில் குமார், ஊரக வளர்ச்சி அமைச்சகத்தின் செயலாளர் திரு நாகேந்திர நாத் சின்ஹா உள்ளிட்ட மத்திய அரசின் செயலாளர்கள், மத்திய - மாநில அரசுகளின் மூத்த அதிகாரிகள் பல்வேறு தொழில்நுட்ப அமர்வுகளுக்குத் தலைமை தாங்குவார்கள்.
நாடு முழுவதிலுமிருந்தும், கேரள மாநிலத்திலிருந்தும் பஞ்சாயத்து ராஜ் அமைப்புகளுக்குத் தேர்ந்தெடுக்கப்பட்ட பிரதிநிதிகள் மற்றும் நிர்வாகிகள் இந்த தேசியப் பயிலரங்கில் கலந்துகொள்வார்கள். கருப்பொருள் சார்ந்த பகுதிகளில் முன்முயற்சி எடுத்த பஞ்சாயத்துகள் பயிலரங்கில் பங்கேற்க அழைக்கப்பட்டுள்ளன. தேசியப் பயிலரங்கில் சுமார் 1500 பங்கேற்பாளர்கள் என எதிர்பார்க்கப்படுகிறது. கேரள முதல்வர் திரு பினராயி விஜயன், 2022, நவம்பர் 14 அன்று தேசிய பயிலரங்கைக் காணொலி காட்சி மூலம் தொடங்கிவைப்பார். தொடக்க அமர்வில் ‘பஞ்சாயத்துகளில் எஸ்டிஜி உள்ளூர்மயமாக்கல் குறித்த கேரள மாநிலத் திட்டம்’ மற்றும் ‘ஏழைகளின் பங்கேற்புடன் தீவிர வறுமை மதிப்பீடு: கேரளாவின் அனுபவங்கள்’ நூல் வெளியிடப்படும்.
அதே நாளில் மத்திய பஞ்சாயத்து ராஜ் துறை இணை அமைச்சர் திரு கபில் மோரேஷ்வர் பாட்டீல், மத்திய வெளியுறவு மற்றும் நாடாளுமன்ற விவகாரங்களுக்கான இணை அமைச்சர் திரு வி.முரளீதரன், கேரள உள்ளாட்சித் துறை அமைச்சர் திரு எம்.பி. ராஜேஷ் ஆகியோர் கண்காட்சியைத் தொடங்கி வைக்கின்றனர்.
பாதுகாப்பு அமைச்சகம்
இந்திய பாதுகாப்பு அமைச்சரின் தாய்லாந்து பயணம்
தாய்லாந்துக்கு அரசுமுறைப் பயணம் மேற்கொண்டுள்ள இந்திய பாதுகாப்பு அமைச்சர் திருமதி நிர்மலா சீதாராமன், அந்நாட்டு பிரதமர் ஜென்ரல் பிரயூட் சான் ஓ சா –வை நேற்று பாங்காக்கில் சந்தித்துப் பேசினார். தாய்லாந்து பிரதமரோடு பிராந்திய பாதுகாப்பு மேம்பாடு குறித்து அமைச்சர் திருமதி நிர்மலா சீதாராமன் விவாதித்தார். இந்திய பசிபிக் பிராந்தியத்தில் இருநாடுகளும் மேற்கொண்டு வரும் அணுகுமுறைகள் குறித்து இருதலைவர்களும் பரஸ்பரம் மகிழ்ச்சியை வெளிப்படுத்தியதோடு இருநாடுகளுக்கும் பரஸ்பரம் நன்மைபயக்கக்கூடிய விஷயங்கள் குறித்து தொடர்ந்து விவாதங்கள் மேற்கொள்ளவும் முடிவு செய்தனர்.
அமைச்சர் திருமதி நிர்மலா சீதாராமன் அந்நாட்டு துணைப்பிரதமரும், பாதுகாப்பு அமைச்சருமான ஜென்ரல் பிரதீப் ஊங்ஸ்வோனுடன் நேற்று விரிவான பேச்சுக்கள் நடத்தினார்.
இருநாடுகளும் இருதரப்பு கடற்படை பயிற்சியை மேற்கொள்ள முடிவு செய்ததோடு, ஏற்கனவே மேற்கொண்டு வரும் பயங்கரவாதத்திற்கு எதிரான ராணுவ ஒத்துழைப்பை மேலும் விரிவுப்படுத்துவதற்கான வாய்ப்புக்களை ஆய்வு செய்யவும் முடிவு செய்தன. பாதுகாப்பு அமைச்சர்களின் பேச்சுக்களில் இருநாடுகளுக்கும் இடையிலான பாதுகாப்பு ஒத்துழைப்பு தொடர்பான விஷயங்கள் குறித்து விரிவாக விவாதிக்கப்பட்டதோடு பாதுகாப்பு ஒத்துழைப்புகளில் காணப்படும் சாதகமான அம்சங்களை வரவேற்றனர். தாய்லாந்து ராணுவத்திற்கு இந்தியாவில் கூடுதல் பயிற்சி வாய்ப்புக்கள் அளிக்கப்படும் என்று பாதுகாப்பு அமைச்சர் நிர்மலா சீதாராமன் தெரிவித்ததை தாய்லாந்து பாதுகாப்பு அமைச்சர் வரவேற்றார்.
பாதுகாப்பு தொழிற்சாலைகள், ஆராய்ச்சி மற்றும் மேம்பாட்டிலும் ஒத்துழைப்புகளை அதிகரிப்பது குறித்து இருஅமைச்சர்களும் விவாதித்தனர். இதற்கு உண்டான குறிப்பிட்ட தொழிற்பிரிவுகளை கண்டறிந்து அவற்றில் ஒத்துழைப்புக்களை மேம்படுத்த அதிகார மட்டத்தில் பேச்சுக்கள் நடத்தவும் அமைச்சர்கள் முடிவு செய்தனர்.
தென்கிழக்கு ஆசிய நாடுகளின் கூட்டமைப்பின்  அடுத்த தலைவராக தாய்லாந்து பொறுப்பேற்கவுள்ள நிலையில் அதற்கு பாதுகாப்பு அமைச்சர் திருமதி நிர்மலா சீதாராமன் வரவேற்பு தெரிவித்தார். இந்த அமைப்பின் ஒருங்கிணைப்பாளர் வாய்ப்பு இந்தியாவுக்கு அளிக்கப்படவுள்ளதையும் அமைச்சர் வரவேற்றார். இதன்மூலம் இருநாடுகளுக்கும் இடையே உள்ள ஒத்துழைப்புக்களை மேலும் விரிவுப்படுத்த கூடுதல் வாய்ப்புக்கள் ஏற்படும் என்று இந்திய பாதுகாப்பு அமைச்சர் தெரிவித்தார். வங்காள விரிகுடா பலதரப்பு தொழில்நுட்ப மற்றும் பொருளாதார ஒத்துழைப்பு  துவக்க ராணுவ ஒத்திகையை நடத்த இந்தியா எடுக்கும் முன்முயற்சிகளுக்கு தாய்லாந்து பாதுகாப்பு அமைச்சர் வரவேற்பு தெரிவித்தார். இந்த ஆண்டு செப்டம்பர் மாதம் இந்தியாவில் நடைபெறவிருக்கும் படைத் தளபதிகள் மாநாட்டில் தாய்லாந்து பங்கேற்கும் என்றும் அவர் கூறினார்.